Държавен вестник, бр. 92, 2021 г., стр. 168

СТР.  168	
Д Ъ Р Ж А В Е Н  В Е С Т Н И К 	
БРОЙ  92
ПРАВИЛА
за условията и реда за прехвърляне на раз­
решения за ползване на ограничен ресурс, 
прехвърляне на част от правата и задължения­
та по разрешения за ползване на ограничен 
ресурс и отдаване под наем на радиочестотен 
спектър
Г л а в а  п ъ р в а
ОБЩИ ПОЛОЖЕНИЯ
Чл. 1. С тези правила се определят ус­
ловията и редът, при които предприятията, 
осъществяващи електронни съобщения, могат: 
1. да прехвърлят издадените им разрешения 
за ползване на ограничен ресурс;
2. да прехвърлят част от правата и съот­
ветните задължения, включени в разрешения 
за ползване на ограничен ресурс;
3. да отдават под наем радиочестотен 
спектър.
Чл. 2. Предприятие, на което е издадено 
разрешение за ползване на ограничен ресурс, 
може да прехвърли разрешението или част от 
правата и съответните задължения, включени 
в разрешение, или да отдаде под наем радио­
честотен спектър само след предварително 
разрешение от Комисията за регулиране на съ­
общенията, наричана по-нататък „комисията“.
Чл. 3. (1) Комисията с решение разрешава 
прехвърляне на разрешение за ползване на 
ограничен ресурс. Със същото решение коми­
сията прекратява действието на разрешението 
на предприятието праводател и издава ново 
разрешение на приобретателя.
(2) В случаите по чл. 6, ал. 1, 2, 3 и 4 правата 
и задълженията по разрешението преминават 
към приобретателя от момента на вписване в 
търговския регистър на съответните обстоя­
телства, като титулярят на разрешението е 
длъжен предварително да поиска разрешение 
на комисията, придружено с необходимите 
документи, в срок най-малко 6 седмици преди 
настъпване на съответното обстоятелство по 
чл. 6, ал. 1 – 4 от Правилата.
(3) Комисията с решение разрешава прех­
върляне на част от правата и съответните за­
дължения, включени в разрешение за ползване 
на ограничен ресурс. Със същото решение 
комисията изменя разрешението на предпри­
ятието праводател и издава ново разрешение 
на приобретателя или изменя неговото, ако 
приобретателят е предприятие по смисъла на 
Закона за електронните съобщения.
(4) Комисията с решение разрешава отда­
ването под наем на радиочестотен спектър. 
В решението се посочва, че задълженията по 
разрешението за ползване на радиочестотен 
спектър остават за титуляря на разрешени­
ето – наемодател.
(5) Наемателят е длъжен в 14-дневен срок от 
подписването на договора за наем да уведоми 
комисията за датата на влизането му в сила.
(6) В 14-дневен срок от настъпване на съ­
ответното събитие предприятието наемодател 
уведомява комисията в случай на предсрочно 
прекратяване на договора за отдаване под наем.
(7) Комисията разрешава прехвърлянето 
на разрешение за ползване на ограничен 
ресурс или на част от правата и съответните 
задължения по разрешение за ползване на 
ограничен ресурс, или отдаването под наем 
на радиочестотен спектър при спазване прин­
ципите на обективност, равнопоставеност и 
прозрачност. 
(8) Изискванията за даване на разрешение 
от комисията за прехвърляне на разрешение 
за ползване на ограничен ресурс или на част 
от правата и съответните задължения, вклю­
чени в разрешение за ползване на ограничен 
ресурс, както и за отдаване под наем на 
радиочестотен спектър са еднакви за всички 
лица, желаещи да осъществяват един и същ 
вид електронни съобщения чрез ползване на 
ограничен ресурс.
(9) Издадените от комисията временни 
разрешения за ползване на ограничен ресурс 
не могат да се прехвърлят, а радиочестотен 
спектър, предоставен с временно разрешение, 
не може да се отдава под наем.
Чл. 4. Комисията разрешава прехвърляне 
на разрешение за осъществяване на електронни 
съобщения чрез ползване на радиочестотен 
спектър от електронни съобщителни мрежи 
за наземно аналогово радиоразпръскване след 
решение на Съвета за електронни медии.
Чл. 5. (1) Настоящите условия и ред не се 
прилагат по отношение на предприятията, на 
които е издадено разрешение за ползване на 
ограничен ресурс в случаите на универсално 
правоприемство чрез промяна на правната 
форма на дружеството по смисъла на глава 
шестнадесета, раздел III от Търговския закон.
(2) В случаите по ал. 1 разрешението за 
ползване на ограничен ресурс автоматично 
преминава към новоучреденото дружес­
тво – правоприемник на преобразуващото се 
дружество, от датата на вписването в търгов­
ския регистър на промяната в правната форма.
Чл. 6. (1) В случай на преобразуване чрез 
вливане по смисъла на Търговския закон на 
търговско дружество, на което е издадено 
разрешение за ползване на ограничен ресурс, 
титулярят на разрешението е длъжен предва­
рително да поиска разрешението на комисията, 
като представи документите по чл. 7, ал. 4 по 
отношение на търговското дружество, в което 
възнамерява да се влее, в случай че приема­
щото дружество не притежава разрешение за 
ползване на ограничен ресурс.
(2) В случай на преобразуване чрез сливане 
по смисъла на Търговския закон на търговско 
дружество, на което е издадено разрешение 
за ползване на ограничен ресурс, титулярят 
на разрешението е длъжен предварително 
да поиска разрешението на комисията, като